**Usmernenie pre zákonných zástupov detí MŠ k podávaniu žiadostí o dotáciu na podporu stravovacích návykov tzv. „obedy zadarmo“ od 1.1.2022**

**Pozor: ak sa rodič/zákonný zástupca (ďalej len „rodič“) rozhodne požiadať o dotáciu na rok 2022, musí tak urobiť písomne. To platí aj pre tých, ktorí dotáciu už aktuálne poberajú.**

Novelou zákona č. 544/2010 Z.z. o dotáciách sa s účinnosťou od 1.8.2021 zrušila plošná dotácia pre deti v poslednom ročníku MŠ (deti, ktoré majú rok pred plnením povinnej školskej dochádzky) a výška dotácie sa zvýšila z 1,2 Eur na 1,3 Eur/deň strávený v MŠ.

**Dotáciu „obedy zadarmo“ (ďalej len „dotácia“) je možné poskytnúť na dieťa v MŠ v týchto prípadoch:**

1. **na každé dieťa MŠ (bez ohľadu na vek)**, ktoré žije v domácnosti, ktorej sa poskytuje pomoc **v hmotnej núdzi** alebo ktorej príjem je najviac vo výške životného minima (§4 ods. 3 písm. b)
2. **na** **dieťa v poslednom ročníku materskej školy (tzv. predškolák“)**, ktoré ešte **nedovŕšilo vek 6 rokov.** Túto dotáciu môže poberať rodič bez toho, aby prišiel o daňový bonus na vyživované dieťa, ktorý je pre deti do 6 rokov veku od 1.1.2022 v sume 47,14 Eur (dotácia a daňový bonus môžu plynúť zároveň). Takáto situácia platí posledný krát v mesiaci, v ktorom dieťa dovŕši vek 6 rokov.

**Nasledujúci mesiac, ktorý nasleduje po mesiaci, v ktorom dieťa dovŕšilo 6 rokov**, **si rodič musí vybrať**, či chce naďalej poberať **dotáciu** **alebo** si bude uplatňovať **daňový bonus**, ktorý je pre deti vo veku 6-15 rokov od 1. 1. 2022 vo výške 43,60 Eur. V prípade, že by rodič poberal na dieťa v MŠ po dovŕšení 6. roku života naďalej dotáciu a súčasne by si niektorý člen domácnosti, v ktorej dieťa žije, uplatňoval daňový bonus (pre deti vo veku 6-15 rokov), môže byť vystavený trestnému stíhaniu zo spáchania trestného činu podvodu podľa § 221 zákona č. 300/2005 Z. z.

1. **Na dieťa v poslednom ročníku materskej školy (tzv. „predškolák“), ktoré dovŕšilo 6 rokov** a žije v domácnosti, v ktorej si ani jeden člen neuplatnil/nemohol uplatniť nárok na daňový bonus pre deti vo veku od 6-15 rokov (§4 ods. 3 písm. c) (napr. osoby bez zdaniteľného príjmu, poberatelia dôchodkov, nezamestnaní...). Ak by rodič poberal na dieťa v MŠ po dovŕšení 6. roku života dotáciu a súčasne by si niektorý člen domácnosti, v ktorej dieťa žije, uplatňoval daňový bonus (pre deti vo veku 6-15 rokov), môže byť vystavený trestnému stíhaniu zo spáchania trestného činu podvodu podľa § 221 zákona č. 300/2005 Z. z.
* **Keď dieťa dovŕšilo 6 rokov, je výhodnejšia dotácia alebo zvýhodnený daňový bonus? (nie je možné poberať oboje)**

**Daňový bonus:** Rodičia detí MŠ starších ako 6 rokov si môžu uplatniť daňový bonus pre deti vo veku 6-15 rokov (sú zamestnaní a majú hrubý ročný príjem aspoň 3 738 Eur) a dostanú daňový bonus pre r. 2022 vo výške **43,60 EUR** mesačne.

**alebo**

**Dotácia:** Ak by dieťa chodilo nepretržite do MŠ (napr. 23 pracovných dní v mesiaci) má nárok na dotáciu 1,30 EUR/deň, spolu za mesiac **29,90 EUR**.

Z tohto pohľadu sa daňový bonus javí ako výhodnejší. Ak sa rodič preň rozhodne, **odporúčame v žiadosti o dotáciu obedy zadarmo zaškrtnúť možnosť „áno“ - zastaviť vyplácanie dotácie pri dovŕšení 6 rokov veku dieťaťa.**

1. **Ako požiadať o dotáciu obedy zadarmo pre dieťa MŠ, ktoré žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima**
* Rodič zašle na adresu Miestneho úradu, oddelenie soc. vecí, Nám. sv. Františka 8, 842 62 Bratislava alebo na emailovú adresu maria.polachova@karlovaves.sk kópiu o poberaní dávok v hmotnej núdzi alebo doklad vystavený úradom práce, sociálnych vecí a rodiny o príjme, ktorý je najviac vo výške životného minima.
* Doklady je potrebné doručiť/zaslať na oddelenie sociálnych vecí najneskôr do 5.1.2022 (v tento deň už musí odd. sociálnych vecí doklady mať).
* Rodičia/zákonní zástupcovia detí, ktorí už poberajú dotáciu „obedy zadarmo“ v šk. roku 2021/2022 musia doklady z bodu 1 predložiť opätovne, ak chcú dotáciu poberať aj naďalej.
1. **Ako požiadať o dotáciu pre dieťa „predškoláka“ ktorý nedovŕšil vek 6 rokov alebo pre dieťa MŠ, ktoré už dovŕšilo vek 6 rokov, ale žije v domácnosti, ktorej členovia si neuplatnili alebo nemohli uplatniť nárok na daňový bonus (poberatelia dôchodkov, nezamestnaní,....)**
* Rodič vypíše žiadosť a vyplní údaje na žiadosti (prosíme uviesť aj tel. a email zákonného zástupcu, aby sme v prípade potreby mohli kontaktovať rodiča. Tlačivo žiadosti odovzdá rodičovi pani učiteľka v MŠ, alebo si ho rodič vytlačí a vyplní doma.
* Rodič dieťaťa podpíše čestné vyhlásenie. Tlačivo čestného vyhlásenia odovzdá rodičovi pani učiteľka, alebo si ho vytlačí doma.
* Žiadosť spolu s čestným vyhlásením odovzdá rodič pani učiteľke **maximálne do 17. decembra 2021.**
* Žiadosti rodičov detí z MŠ Svrčia a MŠ Mokrohájska je potrebné doručiť najlepšie spolu v obálke označenej „Žiadosti obedy zadarmo – odd. školstva“ na odd. školstva alebo do podateľne úradu taktiež do 15. decembra 2021.